pythainlp/thai-wiki-dataset-v4 huggingface dataset:
การสูญความรู้สึกที่ไม่สัมพันธ์

การสูญความรู้สึกที่ไม่สัมพันธ์ 
เป็นรูปแบบความเสียหายทางประสาทที่เกิดจากรอยโรคที่ลำเส้นใยประสาทลำเดียวที่ไขสันหลัง
ซึ่งทำให้เสียความรู้สึกเกี่ยวกับสัมผัสละเอียดและอากัปกิริยาในร่างกายซีกหนึ่งโดยต่ำกว่าหรือเท่ากับรอยโรค
โดยไม่เสียความรู้สึกเจ็บและความเย็นร้อน หรืออาจเกิดตามนัยตรงกันข้าม
อีกนัยหนึ่ง เป็นรูปแบบความเสียหายทางประสาทที่เกิดจากรอยโรคที่ข้างเดียว (ในสองข้าง) ของไขสันหลัง
ซึ่งทำให้เสียความรู้สึกเกี่ยวกับสัมผัสละเอียดและอากัปกิริยาในร่างกายซีกหนึ่งโดยต่ำกว่าหรือเท่ากับรอยโรค
และเสียความรู้สึกเจ็บและความเย็นร้อนอีกซีกหนึ่งต่ำกว่าหรือเท่ากับรอยโรค
ความไม่สัมพันธ์กันเช่นนี้มาจากการส่งข้อมูลสัมผัสละเอียดบวกอากัปกิริยา กับความเจ็บปวดบวกอุณหภูมิ ผ่านวิถีประสาทที่ต่างกันไปยังสมอง
การเสียความรู้สึกเจ็บและอุณหภูมิเกิดจากความเสียหายที่ spinothalamic tract ด้านข้างของไขสันหลัง
ซึ่งวิ่งข้ามไขสันหลังในระดับใกล้ ๆ กับที่ใยประสาทวิ่งเข้าไขสันหลัง แล้วดำเนินขึ้นไปยังสมองในซีกตรงข้ามของร่างกายจากจุดเริ่มต้น (first order neuron)
คือ วิ่งขึ้นในด้านตรงข้าม (contralateral)
ให้สังเกตว่า รอยโรคที่ลำเส้นใยประสาทของ spinothalamic tract ด้านข้างในระดับหนึ่ง ๆ จะไม่ทำให้เสียความรู้สึกใน dermatome 
ที่อยู่ในระดับเดียวกัน
เพราะใยประสาทที่เข้าไปในไขสันหลังจะวิ่งขึ้นตาม tract of Lissauer ในซีกร่างกายเดียวกัน 1-2 ข้อกระดูกสันหลังก่อนจะข้ามไขว้ทแยงไปอีกด้านหนึ่ง และดังนั้น จึงอ้อมผ่านลำเส้นใยประสาทซีกร่างกายตรงกันข้ามที่เสียหาย
ส่วนการสูญการรู้สัมผัสละเอียดและอากัปกิริยา จะมาจากความเสียหายต่อทางเดินประสาท dorsal column ในไขสันหลัง
ซึ่งไม่ข้ามทแยงไปซีกตรงกันข้ามจนกระทั่งถึงก้านสมอง
และดังนั้น จึงวิ่งขึ้นตามไขสันหลังในซีกเดียวกัน (ipsilateral) กับเซลล์ประสาทรับความรู้สึกที่เป็นจุดเริ่มต้น
นี่จึงหมายความว่า รอยโรคที่ dorsal column จะทำให้เสียความรู้สึกสัมผัสละเอียดและอากัปกิริยาในระดับใต้รอยโรคซีกร่างกายเดียวกัน
เทียบกับรอยโรคที่ spinothalamic tract ซึ่งจะทำให้เสียความรู้สึกเจ็บปวดและอุณหภูมิในระดับใต้รอยโรคซีกร่างกายตรงกันข้าม
ดังนั้น การมีอาการ Dissociated sensory loss แสดงนัยว่า มีรอยโรคเฉพาะที่ภายในไขสันหลังหรือก้านสมอง
ตำแหน่งรอยโรคในไขสันหลังจะมีผลต่ออาการ ยกตัวอย่างเช่น รอยโรคที่ไขสันหลัง (เช่นของกลุ่มอาการเหตุไขสันหลังเป็นโพรง [syringomyelia]) ซึ่งเป็นความเสียหายต่อ second order neuron ของ spinothalamic tract ช่วงที่กำลังข้ามทแยงในไขสันหลัง จะทำให้เสียความรู้สึกเจ็บและอุณหภูมิโดยไม่เสียสัมผัสละเอียดและอากัปกิริยา
เหตุต่าง ๆ ของอาการนี้รวมทั้ง<templatestyles src="Div col/styles.css"/>
พันธมิตรเยาวชนคอมมิวนิสต์ในประเทศสวีเดน

พันธมิตรเยาวชนคอมมิวนิสต์ในประเทศสวีเดน ("Sveriges kommunistiska ungdomsförbund") เป็นฝ่ายเยาวชนของพรรคคอมมิวนิสต์แห่งประเทศสวีเดน (SKP) ก่อตั้งเมื่อปี ค.ศ. 2000 เป็นองค์การที่มีสมาชิกของสหพันธ์เยาวชนประชาธิปไตยโลก
โรงเรียนวังยาวศึกษาวิทย์

โรงเรียนวังยาวศึกษาวิทย์ เป็นโรงเรียนมัธยมศึกษาขนาดกลางประจำตำบลวังยาว อำเภอโกสุมพิสัย จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ สหวิทยาเขต 6 สะดืออิสาน ตั้งอยู่ที่ ถนนหนองแหน-หนองเขื่อน ตำบลวังยาว อำเภอโกสุมพิสัย จังหวัดมหาสารคาม เดิมเป็นโรงเรียนสาขาของโรงเรียนเขวาไร่ศึกษา ปัจจุบันเปิดสอนในช่วงชั้นมัธยมศึกษาตอนต้นและตอนปลาย รูปแบบสหศึกษา
อาคาร สถานที่.
โรงเรียนวังยาวศึกษาวิทย์ มีเนื้อที่ 30 ไร่ 1 งาน 7 ตารางวา บนที่ดินสาธารณะประโยชน์บ้านหนองไร่ ตำบลวังยาว อำเภอโกสุมพิสัย จังหวัดมหาสารคาม 
ภายในประกอบด้วยอาคารเรียนถาวร โรงอาหาร หอประชุม สนามบาสเกตบอลและสนามฟุตบอล 
การจัดการศึกษา.
หลักสูตร.
โรงเรียนวังยาวศึกษาวิทย์ เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวม 8 กลุ่ม คือ
รายชื่อบุคคลในยุคสามก๊ก (ม)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ม รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
ดินแดนฮาบารอฟสค์

ดินแดนฮาบารอฟสค์ (#เปลี่ยนทาง , ,) เป็นเขตการปกครองของประเทศรัสเซีย โดยตั้งอยู่ในทางภูมิศาสตร์คือใน ภูมิภาคตะวันออกไกลของประเทศ และเป็นส่วนหนึ่งของเขตสหพันธ์ตะวันออกไกล โดยมีศูนย์กลางการบริหารคือ ฮาบารอฟสค์ ซึ่งเป็นเมืองที่ใหญ่ที่สุดในดินแดนนี้และใหญ่เป็นอันดับ 2 ของภูมิภาคตะวันออกไกลของรัสเซีย (รองจาก วลาดีวอสตอค) ดินแดนฮาบารอฟสค์ เป็นเขตการปกครองที่มีขนาดใหญ่เป็นอันดับ 4 ของรัสเซีย และและใหญ่เป็นอันดับที่ 21 ของโลก โดยมีประชากรทั้งหมด 1,343,869 คน (2010 Census)
นอกจากชาวรัสเซียแล้ว ดินแดนนี้ยังมีคนพื้นเมือง อาศัยอยู่เช่นกันเช่น Tungusic peoples (Evenks, Negidals, Ulchs, Nanai, Oroch, Udege) และ Amur Nivkhs.
รายชื่อบุคคลในยุคสามก๊ก (ภ)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ภ รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
รายชื่อรางวัลและการเสนอชื่อเข้าชิงของเอฟ(เอกซ์)

รายชื่อรางวัลทั้งหมดที่วง f(x) ได้รับตั้งแต่ปี 2009 จนถึงปัจจุบันนี้
รางวัลในประเทศเกาหลี.
Melon Music Awards.
Melon Music Awards เป็นรางวัลประจำปี โดยตัดสินจากยอดการขายเพลงดิจิทัลและผลการโหวตออนไลน์เท่านั้น
รางวัลจากรายการเพลง.
รายชื่อต่อไปนี้ คือรายชื่อรางวัลที่ f(x) ได้รับทางรายการเพลงต่างๆทางโทรทัศน์ของเกาหลี ไม่ว่าจะเป็น M Countdown,Music Bank,Inkigayo,Show Champion,Show! Music Core และ The Show
รายชื่อบุคคลในยุคสามก๊ก (ย)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ย รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
สโมสรกีฬาสลาวิยาปราฮา

สโมสรกีฬาสลาวิยาปราฮา – ฟุตบอล  เป็นสโมสรฟุตบอลอาชีพในประเทศเช็กเกีย ก่อตั้งในปี ค.ศ. 1892 ตั้งอยู่ที่กรุงปราก เป็นสโมสรที่ประสบความสำเร็จเป็นอันดับที่ 2 ของประเทศ นับตั้งแต่ปี ค.ศ. 1993
ปัจจุบันลงเล่นในเช็กเฟิสต์ลีก ซึ่งเป็นลีกระดับสูงสุดของประเทศ คู่ปรับที่สำคัญคือ สปาร์ตาปราฮา การพบกันของทั้งสองทีม จึงเรียกว่า ปรากดาร์บี สลาวิยาคว้าแชมป์ลีกได้ถึง 18 สมัย และเคยผ่านถึงรอบรองชนะเลิศ ยูฟ่าคัพ ฤดูกาล 1995–96 และเคยผ่านการคัดเลือกไปเล่นในยูฟ่าแชมเปียนส์ลีก ฤดูกาล 2007–08 รอบแบ่งกลุ่ม ซึ่งเป็นการลงเล่นในยูฟ่าแชมเปียนส์ลีกครั้งแรกในประวัติศาสตร์สโมสร
ชนะเลิศ (1): 1913
ชนะเลิศ (13): 1925, 1928–29, 1929–30, 1930–31, 1932–33, 1933–34, 1934–35, 1936–37, 1939–40, 1940–41, 1941–42, 1942–43, 1946–47
ชนะเลิศ (6): 1995–96, 2007–08, 2008–09, 2016–17, 2018/19, 2019/20
ชนะเลิศ (7): 1941, 1942, 1945, 1974, 1996–97, 1998–99, 2001–02
ชนะเลิศ (6): 1897 (ฤดูใบไม้ผลิ), 1897 (ฤดูใบไม้ร่วง), 1898, 1899, 1900, 1901
ชนะเลิศ (1): 1938
มีแฟนแล้ว

"มีแฟนแล้ว" เป็นซิงเกิลในปี พ.ศ. 2560 ของนักร้องปราโมทย์ ปาทาน ร่วมกับจิรายุทธ ผโลประการ หรือที่รู้จักกันดีในนามของ UrboyTJ ประพันธ์เนื้อร้อง-แต่งทำนอง และเรียบเรียงโดย UrboyTJ ออกจำหน่ายในวันที่ 19 สิงหาคม พ.ศ. 2560 สังกัดค่ายไวท์มิวสิค ในเครือจีเอ็มเอ็ม แกรมมี่
มิวสิกวีดีโอนี้เผยแพร่ครั้งแรกในวันที่ 19 สิงหาคม พ.ศ. 2560 โดยมี ปู-ไปรยา ลุนด์เบิร์ก มาร่วมแสดงในมิวสิกวิดีโอ เนื้อเพลงที่พูดถึงความรักในแบบอารมณ์ดีของชายหนุ่มจีบหญิงสาวที่อีกฝ่ายมีแฟนอยู่แล้วแต่ก็ยังมีความรู้สึกดี ๆ
การตอบรับ.
เพลง "มีแฟนแล้ว)" ติดอันดับสูงสุดที่ 5 จากการจัดอันดับของ Joox ในชาร์ต Joox Top 100 Chart ประจำวันที่ 11 กันยายน พ.ศ. 2560
ดินแดนปรีมอร์เย

ดินแดนปรีมอร์เย  เป็นเขตการปกครองของ ประเทศรัสเซีย โดยตั้งอยู่ในทางภูมิศาสตร์คือใน ภูมิภาคตะวันออกไกลของประเทศ และเป็นส่วนหนึ่งของเขตสหพันธ์ตะวันออกไกล โดยมีศูนย์กลางการบริหารคือ วลาดีวอสตอค ซึ่งเป็นเมืองที่ใหญ่ที่สุดในดินแดนนี้และใหญ่ที่สุดของภูมิภาคตะวันออกไกลของรัสเซีย ดินแดนปรีมอร์เยมีประชากรทั้งหมด 1,956,497 คน (สำมะโนประชากร ณ ปี 2010) 
ในอดีตดินแดนปรีมอร์เยเป็นของแมนจูเรีย ก่อนจะถูกยกให้กับจักรวรรดิรัสเซีย โดย ราชวงศ์ชิงในปี ค.ศ. 1860 โดยเป็นส่วนหนึ่งของภูมิภาคที่รู้จักกันในชื่อ "แมนจูเรียนอก" ซึ่งเป็นอาณาบริเวณของ แคว้นปรีมอร์สกายา ในช่วงสงครามกลางเมืองรัสเซียดินแดนนี้ได้กลายเป็นส่วนหนึ่งของสาธารณรัฐตะวันออกไกล ก่อนจะเป็นส่วนหนึ่งของสหภาพโซเวียต โดยผ่านการเปลี่ยนแปลงหลายรูปแบบจนเป็นดินแดนรูปแบบปัจจุบันในปี ค.ศ. 1938 ดินแดนปรีมอร์เยยังเป็นที่ตั้งของ กองเรือแปซิฟิก (Russian Pacific Fleet) ของกองทัพเรือรัสเซีย
ยุทธการที่เวสเทอร์แพลท

ยุทธการที่เวสเทอร์แพลท(Battle of Westerplatte)เป็นการสู้รบครั้งแรกในการบุกครองโปแลนด์และกลายเป็นจุดเริ่มต้นของสงครามโลกครั้งที่สองในทวีปยุโรป ได้เริ่มต้นขึ้นเมื่อวันที่ 1 กันยายน ค.ศ. 1939 กองทัพเรือของเยอรมันและทหารและตำรวจดันซิกได้เข้าโจมตีสถานีขนส่งทางทหารโปลแลนด์ (Wojskowa Składnica Tranzytowa, หรือ WST) บนคาบสมุทรของเวสเทอร์แพลทในท่าเรือแห่งเสรีนครดันซิก โปแลนด์ได้ยืนหยัดมาเจ็ดวันในขณะที่มีการโจมตีอย่างหนักซึ่งรวมถึงการโจมตีทิ้งระเบิดแบบดิ่ง
การป้องกันเวสเทอร์แพลทเป็นแรงบันดาลใจสำหรับกองทัพโปแลนด์และประชาชนในการเผชิญหน้ากับการบุกของเยอรมันที่ได้ประสบความสำเร็จ,และปัจจุบันยังถือว่าเป็นสัญลักษณ์ของการต่อต้านการรุกราน ส่วนที่เป็นหนึ่งในอนุสรณ์สถานทางประวัติศาสตร์ระดับชาติของประเทศโปแลนด์(Pomnik historii) ซึ่งได้แสดงให้เห็น เมื่อวันที่ 1 กันยายน ค.ศ. 2003 และเจริญรอยตามโดยคณะกรรมการมรดกแห่งชาติโปแลนด์
ภาวะเสียความเข้าใจความเจ็บปวด

ภาวะเสียความเข้าใจความเจ็บปวด
เป็นสภาพที่รู้สึกเจ็บปวดโดยไม่รู้สึกทุกข์ร้อน
ปกติเป็นผลของการบาดเจ็บต่อสมอง, การผ่าตัดแบบ prefrontal lobotomy หรือ cingulotomy, และความไม่รู้เจ็บเพราะมอร์ฟีน
นอกจากนั้น รอยโรคที่ insular cortex อาจกำจัดความไม่น่าชอบใจของสิ่งเร้าที่เจ็บ แม้จะยังสามารถรู้ตำแหน่งและระดับความรุนแรง
ปกติแล้ว คนไข้จะรายงานว่ารู้สึกเจ็บแต่ไม่ทุกข์ร้อน
คือเข้าใจว่าเจ็บ แต่ก็ไม่เดือดร้อน
insular cortex.
โนซิเซ็ปเตอร์ทั่วร่างกายส่งข้อมูลไปยังคอร์เทกซ์ต่าง ๆ ในสมองรวมทั้ง insular cortex ที่อยู่ใน Lateral sulcus ซึ่งเป็นช่องที่แบ่งสมองกลีบขมับจากสมองกลีบข้างและกลีบหน้า เป็นเขตสมองที่ตอบสนองอย่างแข็งขันและโดยเฉพาะต่อสัญญาณโนซิเซ็ปเตอร์ที่มาจากระบบรับความรู้สึกทางกาย และได้รับแอกซอนโดยตรงจากทาลามัสโดยเฉพาะจาก medial nuclei และ ventroposterior medial nucleus
เซลล์ประสาทในสมองเขตนี้มีหน้าที่ประมวลข้อมูลภายในร่างกายแบบต่าง ๆ และมีบทบาทในการตอบสนองของระบบประสาทอิสระต่อความเจ็บปวด
คนไข้ที่มีรอยโรคในเขตนี้ ปรากฏอาการ Pain asymbolia ที่น่าแปลกใจ เพราะแม้จะรู้สึกเจ็บปวด แต่จะไม่ตอบสนองทางอารมณ์หรือทางพฤติกรรม โดยความเจ็บปวดจะไม่ให้ทำให้รู้สึกว่ามีอันตรายหรือมีภัย
ลักษณะต่าง ๆ เหล่านี้แสดงนัยว่า insular cortex เป็นเขตสมองที่รวบรวมความรู้สึกเจ็บปวด และมีบทบาทในการตอบสนองทางอารมณ์และทางประชานต่อความเจ็บปวด
prefrontal lobotomy.
คนไข้ที่ได้ผ่าตัดใยประสาทที่เชื่อมต่อกับ prefrontal cortex กับสมองส่วนอื่นออกหมดหรือเกือบหมด ซึ่งเป็นการผ่าตัดที่เรียกว่า prefrontal lobotomy จะบกพร่องในความกังวลและการครุ่นคิดเรื่องความเจ็บปวด แต่ยังรู้สึกได้ว่าเป็นภัยถ้ามีคนอื่นชี้ให้ เทียบกับคนไข้ที่มี insular cortex เสียหาย ผู้จะไม่รู้สึกว่าความเจ็บปวดนั้นเป็นภัยโดยประการทั้งปวง
เชิงอรรถและอ้างอิง.
<templatestyles src="Reflist/styles.css" />
อาการไม่ไวความเจ็บปวดแต่กำเนิด

อาการไม่มีความเจ็บปวดแต่กำเนิด 
เป็นความไม่สามารถรู้สึก (และไม่เคยรู้สึก) ความเจ็บปวดทางกายตั้งแต่กำเนิด ที่พบน้อย และเกิดจากเหตุต่าง ๆ หลายอย่าง
เป็นภาวะที่ต่างจาก "กลุ่มโรคเส้นประสาทอิสระและเส้นประสาทรับความรู้สึกเหตุกรรมพันธุ์" (Hereditary sensory and autonomic neuropathy, HSAN) ซึ่งมีอาการและเหตุที่เฉพาะเจาะจงกว่า
เพราะการรู้สึกเจ็บเป็นเรื่องจำเป็นเพื่อรอดชีวิต CIP จึงเป็นภาวะที่อันตรายมาก
คนไข้มักจะเสียชีวิตตั้งแต่วัยเด็กเนื่องจากบาดเจ็บหรือป่วยโดยไม่รู้ตัว
โดยแผลไหม้เป็นความบาดเจ็บที่พบบ่อยมากที่สุดอย่างหนึ่ง
อาการ.
สำหรับคนไข้อาการนี้ การรับรู้ทางประชานและความรู้สึกทั่วไปจะปกติ
ยกตัวอย่างเช่น ยังสามารถจำแนกสัมผัสอย่างละเอียดได้ (แม้อาจจะรับรู้ความเย็นร้อนไม่ได้)
และไม่ปรากฏความพิการทางกายอย่างอื่น ๆ
เพราะเด็กที่มีโรคนี้จะไม่สามารถรู้สึกเจ็บปวด จึงอาจไม่ตอบสนองต่อปัญหาต่าง ๆ แล้วทำให้เสี่ยงโรค/ปัญหาที่หนักยิ่ง ๆ ขึ้น
บ่อยครั้งอาจมีปัญหาในปากหรือใกล้ ๆ ปาก (เช่น กัดปลายลิ้นขาด หรือมีกระดูกแตก/หัก)
มีการติดเชื้อหรือความเสียหายที่กระจกตาเนื่องจากมีวัตถุแปลกปลอมในตา
คนไข้โดยทั่วไปจะไม่ตอบสนองในสองแบบที่เห็นได้
เหตุต่าง ๆ.
อาจเป็นไปได้ว่าอาการนี้ส่วนหนึ่งมีเหตุจากการผลิตเอ็นดอร์ฟินมากขึ้นในสมอง
ในกรณีนี้ อาจรักษาด้วยยาต้านโอปิออยด์เช่น naloxone แต่นี่ก็ไม่ช่วยเสมอไป
อาการนี้อาจมีเหตุจากความบกพร่องของช่องไอออนแบบ voltage-gated sodium channel คือ SCN9A (Nav1.7)
คนไข้ที่มีการกลายพันธุ์เช่นนี้ จะไม่ไวความเจ็บปวดตั้งแต่กำเนิดแต่ไม่มีโรคเส้นประสาทอื่น ๆ
มีการกลายพันธุ์ของ SCN9A ได้สามที่ คือ
การกลายพันธุ์เหล่านี้ล้วนมีผลเป็นโปรตีนที่สั้นลงและใช้งานไม่ได้
เนื่องจากว่า ช่อง Nav1.7 มีการแสดงออกในระดับสูงในนิวรอนที่เป็นโนซิเซ็ปเตอร์ในปมประสาทรากหลัง (dorsal root ganglia) ในไขสันหลัง
และเพราะช่องนี้น่าจะมีบทบาทในการสร้างและส่งศักยะงานในโนซิเซ็ปเตอร์
จึงคาดว่า การกลายพันธุ์ที่ทำลายสมรรถภาพของ SCN9A จะล้มการส่งศักยะงานของโนซิเซ็ปเตอร์
ยีน PRDM12 ปกติจะทำงาน (switched on) ในช่วงพัฒนาการของเซลล์ประสาทที่รับรู้ความเจ็บปวด
ผู้ที่ PRDM12 กลายพันธุ์แบบฮอโมไซกัส ก็จะไม่ไว้ความเจ็บปวดด้วย
ความพิการทางพัฒนาการเช่นที่พบในโรคออทิซึม อาจรวมสภาวะไม่ไวความเจ็บปวด
ให้สังเกตว่า เพราะเหตุที่ว่ามานี้มีผลเป็นการทำงานผิดปกติของระบบรับความรู้สึกโดยทั่วไป ดังนั้น อาการไม่ไวความเจ็บปวดไม่ได้เป็นตัวบ่งที่เฉพาะเจาะจงของเหตุที่ว่ามานี้
การรักษา.
สารต้านโอปิออยด์ naloxone ได้ช่วยหญิงผู้หนึ่งที่ไม่ไวความเจ็บปวดแต่กำเนิด ให้รู้สึกเจ็บเป็นครั้งแรกในชีวิต
โดยพบผลที่คล้าย ๆ กันสำหรับหนูหริ่งที่ยีน Nav1.7 ถูกกำจัด แล้วบำบัดด้วย naloxone
และดังนั้น สารต้านโอปิออยด์ต่าง ๆ รวมทั้ง naloxone และ naltrexone อาจมีผลช่วยบำบัดรักษาอาการนี้
วิทยาการระบาด.
ความไม่ไวความรู้สึกแต่กำเนิดได้พบในหมู่บ้าน Vittangi ในเทศบาลเมือง Kiruna ในสวีเดนตอนเหนือ ที่พบคนไข้เกือบ 40 คน
และก็พบในชาวอเมริกันหลายคนด้วย
ในสื่อ.
ทีวีโชว์และวิดีโอเกมต่าง ๆ ได้แสดงอาการนี้ 
เช่นในฤดู 3 ของเฮาส์ เอ็ม.ดี.ตอน "Insensitive" มีคนไข้โรคนี้ที่ได้รับการรักษา
ในฤดู 3 ของแพทย์มือใหม่ หัวใจเกินร้อยตอน "Sometimes a fantasy" หมอ Alex Karev ได้รักษาคนไข้เด็กหญิงที่มีอาการนี้
เชิงอรรถและอ้างอิง.
<templatestyles src="Reflist/styles.css" />
เมื่อวาน (เพลง)

"เมื่อวาน" เป็นซิงเกิลในปี พ.ศ. 2560 ของนักร้องปราโมทย์ ปาทาน ประพันธ์เนื้อร้องโดย เผ่าพันธุ์ อมตะ, แต่งทำนองและเรียบเรียงโดย สุวัธชัย สุทธิรัตน์ ออกจำหน่ายในวันที่ 9 กุมภาพันธ์ พ.ศ. 2560 สังกัดค่ายไวท์มิวสิค ในเครือจีเอ็มเอ็ม แกรมมี่
เนื้อหาพูดถึงการลืมคนรักเก่าไม่ได้ ทั้งที่จริง ๆ แล้วเขาไม่อยู่กับเรานานแล้ว แต่เรายังเหมือนเดิมความคิดยังวนเวียน ยังออกจากความรู้สึกเหล่านั้นไม่ได้
การตอบรับ.
เพลง "เมื่อวาน" ติดอันดับสูงสุดที่ 17 จากการจัดอันดับของ Joox ในชาร์ต จูกซ์ท็อป 50 ชาร์ต เพลงไทย ประจำวันที่ 15 พฤษภาคม พ.ศ. 2560
ยุทธการที่ป่าทูโคล่า

ยุทธการที่ป่าทูโคล่าหมายถึงหนึ่งในการสู้รบครั้งแรกของสงครามโลกครั้งที่สองในช่วงระหว่างการบุกครองโปแลนด์,ปี ค.ศ. 1939 การรบได้เริ่มต้นขึ้นเมื่อวันที่ 1 กันยายนและยุติลงในวันที่ 5 กันยายนด้วยชัยชนะครั้งสำคัญของเยอรมัน เนื่องจากการขาดในการประสานงานและการบังคับบัญชาการของฝ่ายโปแลนด์และฝ่ายเยอรมันมีจำนวนมากกว่าและยุทธวิธีที่เหนือกว่า เยอรมันสามารถทำลายกองทัพโปแลนด์ในพอเมอเรเนียและเชื่อมต่อแผ่นดินใหญ่เยอรมนีกับปรัสเซียตะวันออก,บุกผ่านฉนวนโปแลนด์ ต้องสังเกตว่าการรบครั้งเป็นการต่อสู้กับความต้องการของนายพล Wladyslaw Bortnowski ที่เชื่อว่าฉนวนไม่ควรได้รับการปกป้องและได้ถามต่อหลายครั้งในการอนุญาตให้ถอดถอนหน่วยกองกำลังของเขาออกจากฉนวน
ความเจ็บปวดที่เกิดจากจิตใจ

ความเจ็บปวดที่เกิดจากจิตใจ หรือ อาการปวดเหตุจิตใจ
เป็นความเจ็บปวดทางกายที่ปัจจัยทางจิตใจ ทางอารมณ์ และทางพฤติกรรม อาจเป็นเหตุ เป็นตัวเพิ่ม หรือเป็นตัวเกื้อกูลให้คงยืน
การปวดศีรษะ ปวดหลัง และปวดท้อง เป็นรูปแบบซึ่งสามัญที่สุดของอาการปวดเหตุจิตใจ
และอาจเกิดกับบุคคลที่มีความผิดปกติทางจิตแม้จะน้อย
แต่เกิดบ่อยกว่ากับบุคคลที่สังคมไม่ยอมรับ อกหัก เศร้าเสียใจ หรือที่ผ่านเหตุการณ์ซึ่งสร้างความทุกข์อื่น ๆ 
คนไข้มักมีมลทินทางสังคม เพราะทั้งแพทย์พยาบาลและบุคคลทั่วไป มักคิดว่าความเจ็บปวดแบบนี้ไม่จริง
แต่ผู้ชำนาญการจะพิจารณาว่า มันไม่ได้จริงหรือเจ็บน้อยกว่าความเจ็บปวดที่มีเหตุอื่น ๆ
องค์กรสากล International Association for the Study of Pain (IASP) นิยามความเจ็บปวดว่า "เป็นประสบการณ์ทางประสาทสัมผัสและทางอารมณ์ ที่สัมพันธ์กับโอกาสหรือการเกิดขึ้นจริง ๆ ของความเสียหายในเนื้อเยื่อ "หรือที่บอกโดยใช้คำซึ่งกล่าวถึงความเสียหายเช่นนั้น""
(เพิ่มการเน้น) โดยมีหมายเหตุดังต่อไปนี้
<templatestyles src="แม่แบบ:คำพูด/style.css" />
คนจำนวนมากรายงานว่าเจ็บแม้จะไร้ความเสียหายต่อเนื้อเยื่อหรือเหตุทางพยาธิ-สรีรภาพใด ๆ
ปกติจะเกิดเพราะเหตุทางจิตใจ
ปกติจะไม่มีทางแยกแยะประสบการณ์ของคนเหล่านี้จากที่เกิดเพราะความเสียต่อเนื้อเยื่อ ถ้าเราจะอาศัยรายงานที่เป็นอัตวิสัยนี้
ถ้าพวกเขาพิจารณาประสบการณ์ของตนว่าเป็นความเจ็บปวด และรายงานในรูปแบบเดียวกันกับความเจ็บปวดเหตุความเสียหายต่อเนื้อเยื่อ เราก็ควรยอมรับมันว่าเป็นความเจ็บปวด
แพทยศาสตร์จัด psychogenic pain หรือ psychalgia ว่าเป็นรูปแบบหนึ่งของความเจ็บปวดเรื้อรัง (chronic pain) ในชื่อว่า "persistent somatoform pain disorder" (โรคเจ็บปวดคงยืนที่มีอาการทางกาย)
หรือ "functional pain syndrome" (อาการเจ็บปวดที่มีผลต่อสรีรภาพหรือจิตใจ)
เหตุอาจสัมพันธ์กับความเครียด ความขัดแย้งทางจิตใจที่ไม่ได้ระบาย ปัญหาจิตใจ-สังคม และความผิดปกติทางจิตต่าง ๆ 
ผู้ชำนาญการบางพวกเชื่อว่า ความเจ็บปวดเรื้อรังชนิดนี้ มีเพื่อเป็นเครื่องล่อใจเพื่อกันอารมณ์ที่เป็นอันตราย เช่นความโกรธและความเดือดดาล ไม่ให้ปรากฏ
แต่ก็เป็นเรื่องขัดแย้งกันถ้าจะสรุปว่า ความเจ็บปวดเรื้องรังล้วนเกิดจากเหตุทางจิตใจ
การรักษาอาจรวมจิตบำบัด ยาแก้ซึมเศร้า ยาระงับปวด และวิธีการรักษาอื่น ๆ ที่ช่วยการเจ็บปวดเรื้อรังโดยทั่ว ๆ ไป
เชิงอรรถและอ้างอิง.
<templatestyles src="Reflist/styles.css" />
ความเชื่อถือได้

ในการวัดทางสถิติและทางจิตวิทยา คำว่า ความเชื่อถือได้ 
เป็นความคงเส้นคงวาโดยทั่วไปของวิธีการวัด/การทดสอบอย่างหนึ่ง
ซึ่งเรียกว่าเชื่อถือได้ ถ้าให้ผลคล้าย ๆ กันภายใต้สถานการณ์ที่ตรงกัน
หรือว่า "เป็นลักษณะของเซ็ตค่าวัด/ค่าทดสอบเซ็ตหนึ่ง ที่สัมพันธ์กับความคลาดเคลื่อนโดยสุ่มเนื่องจากวิธีการวัด เป็นความคลาดเคลื่อนที่อาจรวมอยู่ในค่าวัด
ค่าวัดที่เชื่อถือได้สูงจะแม่นยำ ทำซ้ำได้ และคงเส้นคงวาจากการวัดครั้งหนึ่งเทียบกับอีกครั้งหนึ่ง
นั่นก็คือ ถ้าวิธีการทดสอบอย่างเดียวกันใช้ซ้ำกับกลุ่มทดสอบ ก็จะได้ผลโดยหลักเหมือนกัน
สัมประสิทธิ์ความน่าเชื่อถือที่มีค่าต่าง ๆ ตั้งแต่ 0.00 (ผิดพลาดมาก) จนถึง 1.00 (ไม่มีความผิดพลาด) ปกติจะใช้บ่งค่าผิดพลาดที่มีในค่าวัด"
ยกตัวอย่างเช่น ค่าวัดน้ำหนักและความสูงของคนบ่อยครั้งเชื่อถือได้ดีมาก
ลอนดอน สปิตไฟร์

ลอนดอน สปิตไฟร์  เป็นทีมอีสปอร์ตโอเวอร์วอตช์ ในลอนดอน ปัจจุบันเล่นอยู่ในโอเวอร์วอตช์ลีก และเป็นหนึ่งใน 12 สมาชิกที่ก่อตั้งลีกขึ้นมา โดยทีมก่อตั้งโดยแจ็ก เอเตียนน์ ผู้ก่อตั้งและผู้จัดการทีมคลาวด์ไนน์
 "ณ วันที่ 18 มิถุนายน 2561"
 "ณ วันที่ 23 ตุลาคม 2561"
ทะเบียนรายชื่อ.
การคัดตัวเข้าเล่นในลีกออลสตาร์.
รายชื่อผู้เล่นของลอนดอน สปิตไฟร์ต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม<br>
 "ณ วันที่ 3 กรกฎาคม 2561"
ยุทธการที่โยร์ดานูฟ

ยุทธการที่โยร์ดานูฟเกิดขึ้นเมื่อวันที่ 1-3 กันยายน ค.ศ. 1939 ในช่วงการบุกครองโปแลนด์และเป็นการเปิดฉากของสงครามโลกครั้งที่สอง เป็นการต่อสู้ระหว่างเหล่าแพนเซอร์ที่ 18 แห่งเยอรมันของ ออยเกน ไบเออร์ และกองพันทหารม้ายานยนต์ที่ 10 แห่งโปแลนด์ภายใต้การบัญชาการของพันเอก Stanisław Maczek
โอเวอร์วอตช์ลีก

โอเวอร์วอตช์ลีก  เป็นระบบการแข่งขันอีสปอร์ตลีก ประเภทเกมโอเวอร์วอตช์ ก่อตั้งโดยบลิซซาร์ดเอ็นเตอร์เทนเมนต์
ทีม.
ทีมเข้าแข่งขันมีทั้งหมด 20 ทีม ในแต่ละเมืองทั่วโลก
โรงพยาบาลกุมภวาปี

โรงพยาบาลกุมภวาปี เป็นโรงพยาบาลทั่วไป[S]ประจำอำเภอกุมภวาปี และเป็นโรงพยาบาลแม่ข่ายของโซนแม่น้ำปาว(วังสามหมอ ศรีธาตุ โนนสะอาด ห้วยเกิ้ง ประจักษ์ศิลปาคม)ให้บริการรักษาทั้งผู้ป่วยในและผู้ป่วยนอก มีหมอเฉพาะทางทุกสาขา ได้แก่ อายุรกรรม ศัลยกรรม สูตินรีเวช กุมารเวชกรรม กระดูกออโธปิดิกส์ หูคอจมูก จักษุ วิสัญญี เวชศาสตร์ครอบครัว เวชศาสตร์ฉุกเฉิน และทันตกรรมเฉพาะทาง
ประวัติ.
โรงพยาบาลกุมภวาปี ก่อตั้งเมื่อปี พ.ศ. 2499 กระทรวงสาธารณสุข ได้จัดตั้งสถานีอนามัยประจำอำเภอกุมภวาปีขึ้นที่บริเวณหน้าวัดศรีนคราราม สถานีอนามัยแห่งนี้ได้เริ่มให้บริการแก่ประชาชนชาวกุมภวาปี
โรงพยาบาลแม่ข่าย.
ทางกระทรวงสาธารณสุข ได้ยกฐานะโรงพยาบาลกุมภวาปีให้เป็นโรงพยาบาลทั่วไป S[300เตียง] 
เป็นแม่ข่ายดูแลโรงพยาบาลในเขตลุ่มน้ำปาว ได้แก่
เอาดีดีดิ

"เอาดีดีดิ (DeeDeeDi)" เป็นซิงเกิลในปี พ.ศ. 2559 ของนักร้องแนวฮิปฮอป จิรายุทธ ผโลประการ หรือที่รู้จักกันดีในนามของ UrboyTJ ร่วมกับTwopee Southside ประพันธ์เนื้อร้องโดย UrboyTJ และ Twopee Southside ,แต่งทำนองโดย Twopee Southside และเรียบเรียงโดย UrboyTJ ออกจำหน่ายในวันที่ 3 สิงหาคม พ.ศ. 2559 เป็นเพลงที่ถูกนำมาถ่ายทอดในแนวเพลงฮิป-ป๊อปที่มีกลิ่นอายของเพลง EDM ต่างประเทศ
เพลงที่พูดถึงการที่ผู้ชายคนนึงได้เจอคนที่เขาชอบ แต่เธอคนนั้นกลับคิดว่าตัวเรานั้นไม่จริงจัง ซึ่งเป็นเรื่องจริงที่หนุ่มๆหลายคนต้องเจอ 
การตอบรับ.
เพลง "เอาดีดีดิ (DeeDeeDi)" ติดอันดับสูงสุดที่ 15 จากการจัดอันดับของ Joox ในชาร์ต Joox Top 100 Chart ประจำวันที่ 15 กันยายน พ.ศ. 2559
มิสเอิร์ธไทยแลนด์

มิสเอิร์ธไทยแลนด์ (อังกฤษ Miss Earth Thailand) เป็นเวทีจัดการประกวดนางงามแห่งประเทศไทยที่มีวัตถุประสงค์จัดตั้งขึ้นเพื่อส่งเสริมและสนับสนุนให้ทุกคนมีความตระหนักด้านสิ่งแวดล้อม โดยมีการจัดกิจกรรมสร้างสรรค์รณรงค์เชิญชวนให้อนุรักษ์และความรับผิดชอบต่อสังคม ผู้ชนะจะได้ร่วมเป็นตัวแทนประกวดในเวทีมิสเอิร์ธ
ตัวแทนสาวไทยในการประกวดมิสเอิร์ธ.
สัญลักษณ์สี#เปลี่ยนทาง 
ตัวแทนสาวไทยในการประกวดเวทีระดับนานาชาติเวทีอื่น.
สัญลักษณ์สี#เปลี่ยนทาง 
การจัดการประกวด.
มิสเอิร์ธไทยแลนด์ 2025.
มิสเอิร์ธไทยแลนด์ 2025 เป็นการประกวดมิสเอิร์ธไทยแลนด์ครั้งที่ 6 การประกวดรอบตัดสินจัดขึ้นเมื่อวันที่ 31 สิงหาคม พ.ศ. 2568. ผู้ชนะจะได้เป็นตัวแทนประเทศไทยเข้าร่วมประกวดมิสเอิร์ธ 2025
ผู้เข้าประกวด.
มิสเอิร์ธศุลการักษ์ 2025
มิสเอิร์ธศุลการักษ์ 2025 ในคอนเซ็ป ดาว ทรู เอิร์ธ ใครจะได้ครองตำแหน่ง ดิน น้ำ ลม ไฟ ของมิสเอิร์ธศุลการักษ์ เป็นปีแรก. วันตัดสิน 20 กรกฎาคม 2568 นี้ ณ โรงแรมเอ็นสิริรีสอร์ทแอนด์โฮเต็ล (N Siri Resort & Hotel) รีสอร์ต. ผู้ชนะมิสเอิร์ธศุลการักษ์ 2025 จะได้ Fast Track เข้าร่วมประกวดมิสเอิร์ธไทยแลนด์ 2025
ลำดับ
มิสเอิร์ธไทยแลนด์ 2024.
มิสเอิร์ธไทยแลนด์ 2024 เป็นการประกวดมิสเอิร์ธไทยแลนด์ครั้งที่ 5 การประกวดรอบตัดสินจัดขึ้นเมื่อวันที่ 18 สิงหาคม พ.ศ. 2566. ผู้ชนะจะได้เป็นตัวแทนประเทศไทยเข้าร่วมประกวดมิสเอิร์ธ 2024
มิสเอิร์ธไทยแลนด์ 2023.
มิสเอิร์ธไทยแลนด์ 2023 เป็นการประกวดมิสเอิร์ธไทยแลนด์ครั้งที่ 4 การประกวดรอบตัดสินจัดขึ้นเมื่อวันที่ 1 กันยายน พ.ศ. 2566. ณ โรงแรมแกรนด์ ไฮแอท เอราวัณ, กรุงเทพมหานคร, ประเทศไทย ผู้ชนะจะได้เป็นตัวแทนประเทศไทยเข้าร่วมประกวดมิสเอิร์ธ 2023
มิสเอิร์ธไทยแลนด์ 2022.
มิสเอิร์ธไทยแลนด์ 2022 เป็นการประกวดมิสเอิร์ธไทยแลนด์ครั้งที่ 3 การประกวดรอบตัดสินจัดขึ้นเมื่อวันที่ 29 สิงหาคม พ.ศ. 2565. ณ โรงแรมแกรนด์ ไฮแอท เอราวัณ, กรุงเทพมหานคร, ประเทศไทย ผู้ชนะจะได้เป็นตัวแทนประเทศไทยเข้าร่วมประกวดมิสเอิร์ธ 2022
มิสเอิร์ธไทยแลนด์ 2021.
มิสเอิร์ธไทยแลนด์ 2021(อังกฤษ: Miss Earth Thailand 2021) เป็นการจัดประกวดมิสเอิร์ธไทยแลนด์ครั้งที่ 2 หลังจากที่เดิมส่งตัวแทนเข้าประกวด มิสเอิร์ธ จากการแต่งตั้ง โดยผู้ชนะมิสเอิร์ธไทยแลนด์ 2564 จะได้ครองมงกุฎมูลค่ากว่า 10 ล้านบาท และได้เป็นตัวแทนประเทศไทย ในการประกวดมิสเอิร์ธ 2021
ผู้เข้าประกวด.
ที่ผ่านรอบคัดเลือกเข้าสู่รอบ 20 คนสุดท้ายของการประกวดมิสเอิร์ธไทยแลนด์ 2021 มีรายชื่อดังต่อไปนี้:
มิสเอิร์ธไทยแลนด์ 2013.
มิสเอิร์ธไทยแลนด์ 2013 เป็นการประกวดมิสเอิร์ธไทยแลนด์ครั้งที่ 1 การประกวดรอบตัดสินจัดขึ้นเมื่อวันที่ 14 พฤศจิกายน พ.ศ. 2556. ณ โรงแรม มินเลนเนียม ฮิลตัน, กรุงเทพมหานคร, ประเทศไทย ผู้ชนะจะได้เป็นตัวแทนประเทศไทยเข้าร่วมประกวดมิสเอิร์ธ 2013
รายชื่อบุคคลในยุคสามก๊ก (ล)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ล รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
รายชื่อบุคคลในยุคสามก๊ก (ว)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ว รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
สโมสรฟุตบอลมัคคาบีเทลอาวีฟ

สโมสรฟุตบอลมัคคาบีเทลอาวีฟ ("Moadon Kaduregel Maccabi Tel Aviv") เป็นสโมสรฟุตบอลอาชีพแห่งหนึ่งในประเทศอิสราเอล และเป็นส่วนหนึ่งของ สโมสรกีฬามัคคาบีเทลอาวีฟ เป็นเพียงสโมสรเดียวที่ไม่เคยตกชั้นจากลีกสูงสุดของประเทศ และเป็นหนึ่งในสามทีมของประเทศที่เคยเข้าแข่งขันยูฟ่าแชมเปียนส์ลีก สโมสรมีการลงทุนและพัฒนาเป็นอย่างมาก และยังมีการปั้นเด็กผู้มีพรสรรค์ทางด้านฟุตบอล โดยมีพื้นที่อะคาเดมีของเยาวชนถึงสามแห่งในเทลอาวีฟ สโมสรมีทีมเยาวชน 17 ทีม ผู้เล่น 400 คน ซึ่งมีอายุระหว่าง 9-19 ปี ทำให้สโมสรประสบความสำเร็จมาก
คณะเทคโนโลยีอุตสาหกรรม มหาวิทยาลัยนครพนม

คณะเทคโนโลยีอุตสาหกรรม มหาวิทยาลัยนครพนม  เป็น คณะวิชา สังกัดมหาวิทยาลัยนครพนม
ประวัติวิทยาลัย.
คณะเทคโนโลยีอุตสาหกรรม มหาวิทยาลัยนครพนม ประกาศจัดตั้งเมื่อ พ.ศ.2480ในนามโรงเรียนช่างไม้นครพนม พ.ศ. 2503 เปลี่ยนชื่อเป็นโรงเรียนการช่างนครพนม ผลิตช่างฝีมือในโครงการ สปอ. พ.ศ. 2519 ยกฐานะเป็นวิทยาลัยอาชีวศึกษานครพนม (วันที่ 1 ตุลาคม พ.ศ. 2519) และเปลี่ยนชื่อเป็นวิทยาลัยเทคนิคนครพนม เมื่อวันที่ 31 มกราคม พ.ศ. 2522 มีเนื้อที่ทั้งหมด 506 ไร่ ซึ่งอยู่ห่างจากตัวเมืองเป็นระยะทาง 4 กิโลเมตร
คณะเกษตรและเทคโนโลยี มหาวิทยาลัยนครพนม

คณะเกษตรและเทคโนโลยี มหาวิทยาลัยนครพนม  เดิมชื่อวิทยาลัยเกษตรและเทคโนโลยีนครพนม เป็นคณะวิชา สังกัดมหาวิทยาลัยนครพนม
ประวัติ.
"คณะเกษตรและเทคโนโลยี" พื้นที่รวมทั้งสิ้น 875 ไร่ เริ่มก่อตั้งเมื่อปี พ.ศ. 2517 ภายใต้ชื่อ โรงเรียนเกษตรกรรมนครพนมสังกัดกรมอาชีวศึกษา ยกฐานะเป็นวิทยาลัยเกษตรกรรมนครพนมและวิทยาลัยเกษตรและเทคโนโลยีนครพนมสำนักงานคณะกรรมการการอาชีวศึกษาและหลอมรวมเข้าเป็นส่วนหนึ่งของมหาวิทยาลัยนครพนม เมื่อวันที่ 2 กันยายน พ.ศ. 2548 ตามพระราชบัญญัติมหาวิทยาลัยนครพนม ปัจจุบันมีสถานะเป็นคณะวิชาสังกัดมหาวิทยาลัยนครพนม สำนักงานคณะกรรมการการอุดมศึกษา กระทรวงศึกษาธิการ
แองจี้ เพชรรุ่งเรือง

แองจี้ เพชรรุ่งเรือง (ชื่อเล่น: แองจี้; 16 พฤษภาคม พ.ศ. 2528 –) เป็นนักมวยไทยสาวประเภทสอง ที่มีชื่อเสียงเช่นเดียวกับน้องโรส บ้านเจริญสุข ซึ่งได้รับการผลักดันโดยปริญญา เจริญผล
ทั้งนี้ แองจี้เป็นนักสู้คนแรก ที่เข้าทำศึก ณ เวทีอันทรงเกียรติแห่งสนามมวยเวทีลุมพินี ในฐานะคนข้ามเพศที่สวมสปอร์ตบราและไว้ผมยาว
ประวัติ.
แองจี้ เพชรรุ่งเรือง มีชื่อจริงคือ พิริยกร แก้วมา เป็นบุคคลภูมิลำเนาจากตำบลโชคชัย อำเภอดอยหลวง จังหวัดเชียงราย จากนั้น เธอได้ย้ายมาทำงานที่เมืองพัทยา โดยเช่าหน้าร้านขายกาแฟ
และในปี พ.ศ. 2558 เธอได้เข้าเรียนมวยไทยที่ค่ายเพชรรุ่งเรือง ซึ่งเป็นค่ายมวยที่มีนักมวยไทยผู้มีชื่อเสียงอยู่หลายคน ครั้นซ้อมอยู่เป็นเวลาหลายเดือน ทางวิษณุชัย เพชรรุ่งเรือง ซึ่งเป็นเจ้าของค่ายเกิดเห็นแววจึงพาไปชกตามงานวัด โดยการต่อสู้ครั้งแรกเธอเป็นฝ่ายชนะ จึงเกิดติดใจแล้วแข่งขันเรื่อยมา กระทั่งเป็นฝ่ายชนะน็อกเซียนสุ มวยตู้หูจรวด ในยกที่ 3 ที่เวทีเทพประสิทธิ์ พัทยา จากนั้น แองจี้ได้รับการทาบทามให้ปะทะกับเพชรสกล น.เด็กเซียน และเธอเป็นฝ่ายชนะ ที่สนามมวยเวทีลุมพินี
ชีวิตส่วนตัว.
แองจี้ มีบิดาชื่อนายคำ แก้วมา มารดาชื่อนางหลง แก้วมา ประกอบอาชีพเกษตร โดยแองจี้เป็นคนสุดท้องในจำนวนพี่น้อง 3 คน และเป็นบุคคลที่ชื่นชอบศิลปะแม่ไม้มวยไทย ทั้งนี้ เธอมีปริญญา เจริญผล เป็นบุคคลต้นแบบ รวมถึงมีนักมวยไทยที่ชื่นชอบคือบัวขาว บัญชาเมฆ
กระแสตอบรับ.
แองจี้ เพชรรุ่งเรือง เป็นนักมวยไทยที่ได้รับความสนใจ เธอสามารถสร้างชื่อเสียงอย่างไม่หยุดยั้งเมื่อเป็นฝ่ายชนะน็อกเพชรสกล น.เด็กเซียน ที่เวทีมวยลุมพินี อีกทั้งมีผู้ติดตามเชียร์เป็นจำนวนมาก ซึ่งรวมถึงปริญญา เจริญผล และมักได้รับการวิเคราะห์จากนักวิจารณ์ว่าจะเป็นฝ่ายชนะการแข่ง
นอกจากนี้ แองจี้ยังได้รับเชิญออกรายการโทรทัศน์หลายช่อง อาทิ รายการของ ดร. ปนัดดา วงศ์ผู้ดี และรายการอื่นอีกมาก
ส่วนนิตยสาร"มวยสยาม" ได้ขนานนามให้เธอเป็น “กะเทยเข่าโหดเมืองพัทยา”
วิทยาลัยนาหว้า มหาวิทยาลัยนครพนม

วิทยาลัยนาหว้า มหาวิทยาลัยนครพนม  เดิมชื่อวิทยาลัยการอาชีพนาหว้า เป็นวิทยาลัย สังกัดมหาวิทยาลัยนครพนม
ประวัติวิทยาลัย.
วิทยาลัยนาหว้าจัดตั้งขึ้นเมื่อวันที่ 24 กุมภาพันธ์ พ.ศ. 2540 โดยได้ใช้บริเวณพื้นที่ที่เป็นสาธารณประโยชน์จากที่ดินอำเภอนาหว้า จังหวัดนครพนม จำนวน 200 ไร่ สำหรับการก่อสร้าง และได้รับการสนับสนุนงบประมาณจากกรมอาชีวศึกษา กระทรวงศึกษาธิการ
กอร็องแต็ง ตอลีโซ

กอร็องแต็ง ตอลีโซ (เกิด 3 สิงหาคม ค.ศ. 1994) เป็นนักฟุตบอลชาวฝรั่งเศส ปัจจุบันเล่นในตำแหน่งกองกลางให้แก่ลียง สโมสรในลีกเอิง และทีมชาติฝรั่งเศส
เกียรติประวัติ.
ไบเอิร์นมิวนิก
เดเอฟเอล-ซูเปอร์คัพ : 2017
เซบัสทีอัน รูดี

เซบัสทีอัน รูดี  เกิดเมื่อวันที่ 28 กุมภาพันธ์ ค.ศ. 1990 เป็นนักฟุตบอลชาวเยอรมัน ปัจจุบันเล่นให้กับไบเอิร์นมิวนิก และทีมชาติเยอรมนีในตำแหน่งกองกลาง แบ็กขวา
รายชื่อบุคคลในยุคสามก๊ก (ส)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ส รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
เบเอ็สเซ ยังบอยส์

ยัง บอยส์ ออฟ แบร์น เป็นสโมสรฟุตบอลอาชีพของแบร์น เมืองหลวงของประเทศสวิตเซอร์แลนด์ มักรู้จักกันในชื่อ "ยัง บอยส์" หรือ "ยัง บอยส์ แบร์น" มีชื่อย่อคือ "YB" ([ˈiː pε], ในที่นี้ ตัว "วาย" ออกเสียงเหมือนกับตัว "ไอ") สีประจำสโมสรคือสีเหลืองและสีดำ ปัจจุบันลงเล่นในสวิสซูเปอร์ลีก เคยคว้าแชมป์ลีกได้ถึง 12 สมัย และเคยคว้าแชมป์สวิสคัพได้ 6 สมัย พวกเขาเคยไปถึงรอบรองชนะเลิศในยูโรเปียนคัพ ฤดูกาล 1958–59
เหรียญ &quot;สำหรับชัยเหนือญี่ปุ่น&quot;

เหรียญ "สำหรับชัยเหนือญี่ปุ่น"  เป็นเหรียญที่ระลึกจากการสู้รบกับจักรวรรดิญี่ปุ่นในสงครามโลกครั้งที่สอง ได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 30 กันยายน ค.ศ. 1945 เหรียญมอบเป็นครั้งสุดท้ายในวันที่ 18 กรกฎาคม 1980 ตามประกาศของคณะผู้บริหารสูงสุดสภาโซเวียตสูงสุดแห่งสหภาพโซเวียต เลขที่ 2523-X
ลักษณะของเหรียญคือเป็นรูปวงกลมขนาด 32 มิลลิเมตรด้วยในขอบครึ่งวงกลมมีอักษรเขียนว่า "สำหรับชัยชนะเหนือญี่ปุ่น"  โดยในเหรียญมีรูปครึ่งซ้ายของโจเซฟ สตาลิน ด้านหลังของเหรียญมีรูปดาวห้าแฉกพร้อมกับอักษรที่เขียนว่า "3 กันยายน 1945"
พระราชวังชเวโบ

พระราชวังชเวโบ  เป็นพระราชวังหลวงแห่งเมืองชเวโบ เมืองหลวงเก่าของราชวงศ์โก้นบอง สร้างขึ้นในรัชสมัยพระเจ้าอลองพญา ปฐมกษัตริย์แห่งราชวงศ์โก้นบอง แต่ถูกทิ้งร้างหลังจากย้ายเมืองหลวงไปอังวะเมื่อ ค.ศ. 1760 แล้วบูรณะขึ้นใหม่ใน ค.ศ. 1999
พระราชวังนี้มีกำแพงสองชั้น ชั้นนอกเป็นทรงจัตุรัสยาว 3.5 กิโลเมตร มีคูน้ำรอบ นอกจากนี้ สุสานหลวงของพระเจ้าอลองพญายังตั้งอยู่ทางตะวันออกเฉียงใต้ของพระราชวัง
โซะกะเต้

พระเจ้าโซะกะเต้ (29 มีนาคม ค.ศ. 1001 – 11 สิงหาคม ค.ศ. 1044) เป็นกษัตริย์แห่งราชวงศ์พุกาม ครองสิริราชสมบัติระหว่าง ค.ศ. 1038–1044 พระองค์สวรรคตในการต่อสู้ครั้งเดียวกับพระเจ้าอโนรธามังช่อ ผู้ครองราชย์ต่อจากพระองค์และสถาปนาจักรวรรดิพุกาม
พระเจ้าโซะกะเต้ประสูติเมื่อ ค.ศ. 1001 ภายหลังจากที่พระเจ้าญองอู้ ซอยะฮ่าน (พระราชบิดา) ถูกโค่นราชบัลลังก์โดยพระเจ้ากู้นซอจ้องพยู ต่อมาพระองค์ได้ร่วมมือกับเจ้าชายจีนโซ่ พระราชโอรสอีกพระองค์หนึ่งของพระเจ้าญองอู้ โค่นราชบัลลังก์พระเจ้ากู้นซอจ้องพยูเมื่อ ค.ศ. 1021 พร้อมกับบีบบังคับให้พระเจ้ากู้นซอจ้องพยูออกผนวช เจ้าชายจีนโซ่จึงได้ขึ้นสืบราชบัลลังก์ต่อมาเป็นพระเจ้าจีนโซ่
ใน ค.ศ. 1038 พระเจ้าจีนโซ่ถูกปลงพระชนม์ด้วยธนูระหว่างล่าสัตว์โดยมิได้สถาปนารัชทายาท ทำให้เจ้าชายโซะกะเต้ได้ขึ้นสืบราชบัลลังก์ หลังจากนั้นเมื่อเจ้าชายอโนรธา (พระราชโอรสของพระเจ้ากู้นซอที่ประสูติแต่พระมเหสีซึ่งเคยเป็นพระมเหสีของพระเจ้าญองอู้) เจริญพระชนม์ขึ้น ได้ท้าสู้รบกับพระเจ้าโซะกะเต้แบบตัวต่อตัว และเป็นเจ้าชายอโนรธาที่ได้ชัยชนะพร้อมกับสังหารพระเจ้าโซะกะเต้ ต่อมาได้พยายามถวายราชสมบัติคืนแด่พระราชบิดาคือพระเจ้ากู้นซอที่กำลังผนวชอยู่ แต่พระราชบิดาปฏิเสธ ทำให้เจ้าชายอโนรธาได้ขึ้นสืบราชบัลลังก์แทนเป็นพระเจ้าอโนรธามังช่อ
วันที่.
พงศาวดารหลายฉบับบันทึกในเรื่องวันเวลาเกี่ยวกับพระชนม์ชีพและรัชสมัยของพระองค์ไม่ตรงกัน "Zatadawbon Yazawin" พงศาวดารที่เก่าแก่ที่สุด ถือได้ว่ามีความแม่นยำเกี่ยวกับสมัยพุกามมากที่สุด อย่างไรก็ตาม ตัว "Zata" มีความขัดแย้งกันเองในส่วนวันพระราชสมภพ นั่นคือ ส่วนรายการรัชกาลและดวงชะตารายงานวันพระราชสมภพต่างกัน ตารางข้างล่างระบุวันที่ตามพงศาวดารหลัง 4 ฉบับและวันที่ของ "มหาราชวงศ์ ฉบับหอแก้ว" ที่ยึดตามวันที่ได้รับการรับรองจากจารึกของพระเจ้าอโนรธามังช่อใน ค.ศ. 1044 ความยาวรัชสมัยตาม "Zata" ระบุที่ 6 ปี แต่จากพงศาวดารอื่นระบุว่าผู้ที่ครองราชย์เป็นเวลา 6 ปีคือจีนโซ่ นอกจากนี้ "มหาราชวงศ์ ฉบับหอแก้ว" ระบุว่าโซะกะเต้ทรงหนุ่มกว่าจีนโซ่ 3 เดือน
ขึ้นครองราชย์.
โซะกะเต้ขึ้นครองราชย์ต่อจากจีนโซ่ตอนพระชนมายุ 36 พรรษา เมื่อราววันที่ 1 เมษายน ค.ศ. 1038.
หมายเหตุ.
<templatestyles src="Reflist/styles.css" />
โปเกมอน อัลตราซันและอัลตรามูน

โปเกมอน อัลตราซันและ อัลตรามูน (; โรมาจิ: "Poketto Monsutā Urutora San & Urutora Mūn") เป็นวิดีโอเกมสวมบทบาทพัฒนาโดยบริษัทเกมฟรีก จำหน่ายโดยบริษัท โปเกมอน จำกัดและนินเท็นโด ออกจำหน่ายทั่วโลกในวันที่ 17 พฤศจิกายน พ.ศ. 2560 เป็นเนื้อเรื่องอีกรูปแบบนึงของภาคโปเกมอน ซันและมูน และคุณชิเงรุ โอโมริ ผู้พัฒนาเกมโปเกมอนได้ยืนยันว่าตัวนี้จะเป็นภาคสุดท้ายที่จะลงในเครื่องนินเท็นโด 3ดีเอส
สมุดมรณะ

สมุดมรณะ (ญี่ปุ่น: デスノート: Light up the NEW world อังกฤษ: Death Note: Light Up the New World) เป็นภาพยนตร์ซึ่งมีต้นแบบมาจากการ์ตูนเรื่องเดธโน้ต สร้างโดย วอร์เนอร์ บราเธอร์ส ผู้กำกับคือ Shinsuke Sato มีความยาว 134 นาที เป็นภาคต่อของ สมุดโน้ตสิ้นโลก โดยมีซีรี่ส์3ตอนชื่อว่า death note new generation ปฐมบท สมุดมรณะ เป็นเรื่องราวก่อนเกิดเหตุการณ์ในภาพยนตร์
เนื้อเรื่อง.
เกิดขึ้นในยุคปัจจุบัน เมื่อโลกต้องเผชิญกับการคุกคามจากอาชญกรรมทางคอมพิวเตอร์ขั้นรุนแรง จากการแพร่ระบาดของไวรัสคอมพิวเตอร์นามว่า “คิระ” ซึ่งมีข้อความที่เป็นเนื้อหาเกี่ยวกับการกลับมาของ “สมุดมรณะ” จนทำให้เกิดความวุ่นวายในโลกไซเบอร์ ขณะเดียวกันเหตุการณ์ฆาตรกรรรมปริศนาก็เกิดขึ้นอย่างต่อเนื่อง ทั้งใน Wall Street สหรัฐฯ , ชิบูยาในประเทศญี่ปุ่น และสถานที่อื่นๆ Ryuzaki นักสืบเอกชน ผู้สืบทอดอุดมการณ์เดียวกับแอล คือผู้ทำหน้าที่สืบสวนคดีและไขปริศนาที่เกิดขึ้น และพบความเกี่ยวโยงกับ “สมุดมรณะ” เมื่อ 10 ปีก่อน ต่างก็ตรง ครั้งนี้มีจำนวนสมุดถึง 6 เล่มด้วยกัน!! การเผชิญหน้าของ ผู้ครอบครองที่ต้องการฟื้นคืนชีพ “คิระ” ให้กลับมา กับ กลุ่มผู้ต่อต้านที่ต้องการหยุดมัน! จึงได้เริ่มขึ้น และนี่จะเป็นอีกเหตุการณ์สำคัญที่ทำให้เราได้ทำความรู้จักกับ “กฎของสมุดมรณะ” ว่าด้วยการปรากฏบนโลกมนุษย์ ซึ่งแน่นอนว่าต้องเกี่ยวข้องกับ “ยมทูต” ของสมุดแต่ละเล่มด้วย!
พระเจ้าจะซวา

พระเจ้าจะซวา (ค.ศ. 1198–1251) เป็นกษัตริย์แห่งอาณาจักรพุกาม ครองสิริราชสมบัติระหว่าง ค.ศ. 1235 – 1251 จะซวาขึ้นครองราชย์ถัดจากพระเจ้าไชยสิงขะ พระราชบิดา และมีความเคร่งศาสนากว่า
เมื่อพระเจ้าไชยสิงขะพระราชบิดาเสด็จสวรรคตใน ค.ศ. 1235 พระองค์ในฐานะรัชทายาทจึงขึ้นสืบราชบัลลังก์ต่อมา โดยพระองค์มิได้เป็นที่นิยมเหมือนพระราชบิดาเพราะพระองค์ได้ยกเว้นภาษีที่ดินธรณีสงฆ์ ทำให้พระราชทรัพย์ที่มีจำนวนมากเริ่มร่อยหลอลง รวมถึงราชวงศ์พุกามที่เจริญรุ่งเรืองและมีเสถียรภาพมายาวนานกว่า 200 ปีนับแต่รัชสมัยพระเจ้าอโนรธามังช่อเริ่มสั่นคลอน
พระชนม์ชีพช่วงต้น.
พระเจ้าจะซวาเสด็จพระราชสมภพในเจ้าชายไชยสิงขะกับพระมเหสี Eindawthe ข้อความจารึกที่ได้รับบริจาคโดยพระมาตุจฉาฝ่ายแม่ (พระกนิษฐาของพระราชมารดา) ระบุว่า จะซวาเสด็จพระราชสมภพเมื่อวันจันทร์ที่ 4 พฤษภาคม ค.ศ. 1198 เวลาตี 4 วันที่นี้อยู่หลังจากวันที่ตามพงศาวดาร "Zatadawbon Yazawin" ที่ระบุเป็นวันที่ 20 เมษายน ค.ศ. 1198
ตารางข้างล่างระบุวันที่ตามพงศาวดารหลัก 4 เล่ม
สวรรคต.
ตามพงศาวดารหลักระบุว่าพระเจ้าจะซวาเสด็จสวรรคตในช่วง ค.ศ. 1249 ถึง 1251 แต่เนื่องจากพระเจ้าอุซะนาสวรรคตในเดือนพฤษภาคม ค.ศ. 1256 หลังครองราชย์เพียง 5 ปี จะซวาอาจสวรรคตในช่วงต้น ค.ศ. 1251 ตามรายงานในส่วนโหราศาสตร์ของ "Zatadawbon Yazawin" ทางวิชาการยอมรับ ค.ศ. 1251 เป็นปีที่พระองค์สวรรคตเป็นการชั่วคราว
หมายเหตุ.
<templatestyles src="Reflist/styles.css" />
ราซะทินจานแห่งพุกาม

ราซะทินจาน (ค.ศ. 1198/99 – 1260) เป็นอัครมหาเสนาบดีชาวพม่าระหว่างรัชสมัยพระเจ้าจะซวา พระเจ้าอุซะนา และพระเจ้านรสีหบดี รวมถึงเป็นผู้บัญชาการกองทัพพม่าระหว่าง ค.ศ. 1258 กระทั่งถึงแก่อสัญกรรมใน ค.ศ. 1260 ซึ่งกษัตริย์ทุกพระองค์ในราชวงศ์โก้นบองล้วนสืบเชื้อสายมาจากเขาทั้งสิ้น
เมื่อพระเจ้าอุซะนาเสด็จสวรรคตใน ค.ศ. 1258 ราซะทินจานได้ยกพระราชโอรสพระองค์เล็กของพระเจ้าอุซะนาเป็นพระเจ้านรสีหบดี เพื่อให้พระองค์เป็นกษัตริย์หุ่นเชิดให้ตนเองคอยชักใยอยู่เบื้องหลัง แต่พระเจ้านรสีหบดีกลับปลดเขาออกจากตำแหน่งหลังจากครองสิริราชสมบัติได้ไม่นาน
เมื่อเกิดกบฏในแคว้นยะไข่และแถบเมืองเมาะตะมะ ราว ค.ศ. 1258 – 1260 พระเจ้านรสีหบดีได้เรียกราซะทินจานกลับมาเพื่อปราบกบฏ เมื่อปราบกบฏจนเสร็จแล้วราซะทินจานก็ล้มป่วยและถึงแก่อสัญกรรมระหว่างเดินทางกลับ
ภูมิหลัง.
ราซะทินจานเป็นลูกหลานของนายพล Nyaung-U Hpi ในคริสต์ศตวรรษที่ 11 การที่เขาสมรสกับพระราชธิดาในพระเจ้าจะซวาและกลายเป็นอัครเสนาบดีแสดงให้เห็นว่าเขาสืบเชื้อสายมาจากเชื้อพระวงศ์ (สายห่างไกล) เขาเกิดประมาณ ค.ศ. 1198/99
สิ่งสืบทอด.
ราซะทินจานมึบุตรอย่างน้อย 4 คน ในจำนวนนี้กลายเป็นนายพลในกองทัพพุกามสองคนพร้อมบรรดาศักดิ์เป็น Ananda Pyissi และ Yanda Pyissi พี่น้องชายสองคนต่างแข่งขันกันเพื่อสืบทอดบรรดาศักดิ์ราซะทินจานของบิดา พงศาวดารไม่ได้ระบุถึงมารดาของ Ananda Pyissi และ Yanda Pyissi เขายังมีลูกคนเล็กอีกสองคนนามว่า Saw San และ Saw Soe จากเจ้าหญิงซอคีนตุต พระราชธิดาในพระเจ้าจะซวากับราชเทวี
ลูกหลานของเขากลายเป็นบุคคลที่มีชื่อเสียงในประวัติศาสตร์พม่า บุตรชายสองคนนำกองทัพไปสู้กับการรุกรานของมองโกลสองครั้งแรก (1277, 1283–84) Saw Soe กลายเป็นอัครมเหสีในพระเจ้ากะยอฉะวาแห่งพุกาม ผู้สืบทอดจากพระเจ้านรสีหบดี กษัตริย์อังวะจากพระเจ้าฝรั่งมังศรีชวาถึงพระเจ้าฝรั่งมังศรีเป็นลูกหลานของพระองค์ผ่าน Saw Soe ส่วนกษัตริย์อังวะจากพระเจ้าโม่ญี่นตะโด้ถึงพระเจ้านรปติที่ 2 เป็นลูกหลานของพระองค์ผ่าน Yanda Pyissi กษัตริย์ทั้งหมดจากราชวงศ์โก้นบองเป็นลูกหลานของพระองค์ผ่านพระเจ้าโม่ญี่นตะโด้
หมายเหตุ.
<templatestyles src="Reflist/styles.css" />
หวานใจนายหุ่นยนต์

หวานใจนายหุ่นยนต์ เป็นละครแนวโรแมนติก ผลิตโดย บริษัท ปรากฏการณ์ดี จำกัด กำกับโดย ชลวิชฐ์ จิรายุเจริญศักดิ์ ดัดแปลงและรีเมคจากละครเรื่อง โรบอทยอดรัก ที่เคยออกอากาศทางช่อง 7 เมื่อ พ.ศ. 2553 บทประพันธ์ เล่าเต็ง-บทโทรทัศน์ อภิวัฒน์ เล่าสกุล นำแสดงโดย พงศกร โตสุวรรณ,พรชดา เครือคช ออกอากาศทุกวันเสาร์-อาทิตย์ เวลา 09:00 - 09:45 น. เริ่มตอนแรกวันที่ 12 พฤศจิกายน พ.ศ. 2560−13 มกราคม พ.ศ. 2561 ต่อจากเรื่องว่าความตามรัก
เรื่องย่อ.
ปรียา หรือ เปรี้ยว (พรชดา เครือคช) ครูสาวจากโรงเรียนหนองมะเดื่อวิทยาได้รับเลือกให้เป็นตัวแทนจากประเทศไทยมาที่เกาหลี เพื่อดูงานและเทคโนโลยีจากการร่วมทุนระหว่างรัฐบาลไทยกับบริษัทดีเอไอ แต่ก็เกิดเรื่องขึ้น เมื่อกระเป๋าไหลมากระแทกขาเธอ จนกระทั่งมีชายคนหนึ่งวิ่งเข้ามาบอกเธอว่าห้ามแตะต้อง เธอไม่ไว้ใจคิดว่าเขาคือขโมย ทั้งสองยื้อแย่งกันจนกระเป๋าตกกระแทกพื้น เผยให้เห็นว่าสิ่งที่อยู่ภายในคือหัวของมนุษย์ เปรี้ยวแจ้งตำรวจว่าชายคนนั้นคือฆาตกร มีหัวของมนุษย์อยู่ในกระเป๋าและนั่นทำให้เขาถูกตำรวจจับทันที โดยเปรี้ยวไม่รู้เลยว่าแท้ที่จริงเขาคือ ปาร์คจีซุน (พงศกร โตสุวรรณ) ลูกชายของ ปาร์ควังชอง ประธานบริษัทดีเอไอ ส่วนหัวมนุษย์ที่อยู่ในกระเป๋านั่นก็คือ หัวเทียมที่นำมาใส่ให้กับเอ็มอีวัน หุ่นยนต์ที่ใช้เทคโนโลยีขั้นสูง แต่โชคดีที่ ฮยอนจา (พิมพาภรณ์ เสริมพณิชกิจ) เลขาสาวสวยมาบอกความจริงให้กับทางตำรวจฟังและประกันตัวเจ้านายออกไป
ฟรีบูร์

ฟรีบูร์  หรือ ไฟรบวร์ค (;) เป็นเมืองหลวงของรัฐฟรีบูร์ ประเทศสวิตเซอร์แลนด์ ตั้งอยู่ริมฝั่งแม่น้ำซาเนอ/ซารีนบนที่ราบสูงสวิส เป็นเมืองศูนย์กลางสำคัญด้านเศรษฐกิจ การปกครอง และการศึกษาบริเวณพรมแดนทางวัฒนธรรมระหว่างเยอรมนีกับสวิตเซอร์แลนด์ที่ใช้ภาษาฝรั่งเศส (รอม็องดี) ฟรีบูร์มีเมืองเก่าที่เป็นหนึ่งในเมืองเก่าที่ได้รับการดูแลรักษาดีที่สุดของสวิตเซอร์แลนด์ ตั้งอยู่บนเนินเขาหินเล็ก ๆ เหนือหุบเขาแม่น้ำซารีน
ฟิลลิพ ฟรันทซ์ ฟ็อน ซีบ็อลท์

ฟิลลิพ ฟรันทซ์ ฟ็อน ซีบ็อลท์ (17 กุมภาพันธ์ ค.ศ. 1796 – 18 ตุลาคม ค.ศ. 1866) เป็นแพทย์ นักพฤกษศาสตร์ นักเดินทาง มีชื่อเสียงจากการศึกษาพฤกษชาติและพรรณสัตว์ประจำถิ่นของญี่ปุ่น ได้แนะนำการแพทย์แบบตะวันตกให้แก่ประเทศญี่ปุ่น เขายังเป็นบิดาของแพทย์หญิงคนแรกของญี่ปุ่น คูซูโมโตะ อิเนะ
คูซูโมโตะ อิเนะ

คูซูโมโตะ อิเนะ (31 พฤษภาคม ค.ศ. 1827 – 27 สิงหาคม ค.ศ. 1903) เดิมมีชื่อว่าชีโมโตะ อิเนะ (; โรมาจิ: "Shiimoto Ine") เป็นแพทย์ชาวญี่ปุ่น เป็นบุตรีของคูซูโมโตะ ทากิ หญิงบริการจากเมืองนางาซากิ กับฟีลิพพ์ ฟรันทซ์ ฟ็อน ซีบ็อลท์ แพทย์ชาวเยอรมันซึ่งทำงานที่เดจิมะ เกาะสำหรับชาวต่างชาติในช่วงที่ญี่ปุ่นปิดประเทศ อิเนะยังเป็นที่รู้จักในชื่อโออิเนะ และต่อมาภายหลังเปลี่ยนชื่อมาเป็น อิโตกุ (; โรมาจิ: "Itoku") ในญี่ปุ่นมักเรียกเธอว่า โอรันดะ โออิเนะ ("โออิเนะชาวฮอลันดา") เธอยังเป็นแพทย์หญิงแผนตะวันตกคนแรกของญี่ปุ่น
หลังจากที่ซีบ็อลท์ บิดาของเธอถูกเนรเทศออกจากญี่ปุ่นในปี ค.ศ. 1829 ก็ได้จัดการให้อิเนะและแม่ของเธอ และจัดการนักศึกษาของเขาให้ติดต่อกันได้ อิเนะมีชื่อเสียงจากการเป็นแพทย์แผนตะวันตกคนแรก เธอศึกษาวิชาหลายแขนงในญี่ปุ่น กับอาจารย์หลายคน หนึ่งในนั้นข่มขืนเธอจนตั้งครรภ์ ทำให้เธอมีบุตรสาวโดยมิได้มีการสมรส เธอตั้งรกรากอยู่ในโตเกียวหลังจากญี่ปุ่นยกเลิกการปิดประเทศ เธอยังเป็นผู้ทำคลอดให้พระราชโอรสที่ประสูติแต่พระสนมของจักรพรรดิเมจิ ที่เกิดในปี ค.ศ. 1873 หลังจากอิเนะเสียชีวิต ได้รับการเอ่ยถึงในบทประพันธ์ ละครเวที การ์ตูน และเพลงในญี่ปุ่น
เอ็ม-150 คัพ 2560

การแข่งขันฟุตบอลเอ็ม-150 คัพ ครั้งที่ 1 จัดขึ้นระหว่างวันที่ 9 - 15 ธันวาคม พ.ศ. 2560 โดยมีทีมเข้าร่วมการแข่งขันทั้งหมด 6 ทีม แข่งขันกันที่จังหวัดบุรีรัมย์
ครั้งนี้ประกอบไปด้วยเจ้าภาพ ไทย และห้าทีมรับเชิญประกอบไปด้วย ญี่ปุ่น, อุซเบกิสถาน, เกาหลีเหนือ, เวียดนาม และ พม่า
ทีมที่เข้าร่วม.
6 ทีมที่ได้สิทธิ์เข้าร่วมการแข่งขันสำหรับทัวร์นาเมนต์นี้
สนามแข่งขัน.
แมตช์ทั้งหมดจัดขึ้นที่ นิวไอโมบายสเตเดียม ใน จังหวัดบุรีรัมย์, ไทย
การจับสลาก.
ทีมเหล่านี้เป็นการจัดอันดับทีมวางโดย อันดับโลกฟีฟ่า.
แมตช์.
เวลาทั้งหมดเป็นเวลาท้องถิ่น, เวลาอินโดจีน 
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
เจ้าหญิงบาห์ดียา บินต์ ฮัสซัน

พระประวัติ.
เจ้าหญิงบาห์ดียา บิน ฮัสซัน  เป็นพระธิดาพระองค์ที่ 3 ใน เจ้าชายฮัสซัน บิน เฏาะลาล กับ เจ้าหญิงซาร์วาธ อัล ฮัสซัน พระองค์ทรงศึกษาดังนี้
ทรงงาน.
หลังจากทรงจบจากลอนดอนแล้ว พระองค์ได้เริ่มทรงงานกฎหมายในมหาวิทยาลัยในลอนดอน โดยทรงเป็นทนายความ โดยทรงเป็นพระบรมวงศานุวงศ์จอร์แดนพระองค์แรกที่ได้เป็นทนายความ 
พระกรณียากิจ.
พระองค์ทรงปฏิบัติพระกรณียากิจด้านสังคมต่างๆ เช่น ทรงส่งเสิรมวัฒนธรรมจอร์แดน สิทธิสังคมมนุษย์ และให้การช่วยเหลือผู้ลี้ภัย และยังทรงเป็นประธานโครงการ เจ้าชายชาลส์ ซึ่งเป็นโครงการที่ เจ้าชายชาลส์ เจ้าชายแห่งเวลส์ ทรงก่อตั้งไว้ เมื่อตอนเสด็จพระราชดำเนินเยือนจอร์แดน
เสกสมรส.
พระองค์เสกสมรสกับ เคเลด เอ็ดเวิร์ด แบร์ ชาวอังกฤษ โดยทรงมีพระโอรสเพียงคนเดียวคือ อาลี แบร์
เจ้าชายราตไฮต์ บิน ฮัสซัน

พระประวัติ.
เจ้าชายราตไฮต์ บิน ฮัสซัน  เป็นพระโอรสพระองค์ที่ 4 และพระองค์เดียวใน เจ้าชายฮัสซัน บิน เฏาะลาล และ เจ้าหญิงซาร์วาธ อัล ฮัสซัน โดยพระองค์ทรงจบการศึกษาดังนี้ 
ทรงงาน.
พระองค์ทรงเป็นกัปตันในกองทัพแห่งจอร์แดน ยศในปัจจุบันคือพันเอก และทรงคุมกรมตำรวจทั้งหมดในประเทศ
เสกสมรส.
พระองค์ทรงเริ่มมีพระปฏิสันถารกับ ซีนา ซาบูอย่างใกล้ชิดเนื่องจากพระตำหนักของพระองค์และบ้านของซีน่าอยู่ไม่ไกลกันนัก จากนั้น ทั้ง 2 จึงพัฒนาความสัมพันธ์ และเสกสมรสกันในวันที่ 22 กรกฎาคมพ.ศ. 2554 โดยซีน่าได้รับการสถาปนาเป็น เจ้าหญิงซีนา อัล ราตไฮต์ โดยทรงมีพระโอรส 2 พระองค์ คือ
รายชื่อบุคคลในยุคสามก๊ก (ห)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ห รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
แม่ทัพอยู่บน ข้าอยู่ล่าง

แม่ทัพอยู่บน ข้าอยู่ล่าง  เป็นเว็บซีรีย์ของจีนในปี 2560 นำแสดงโดย มา ชือฉุน และเชิ่ง อีหลุน ดัดแปลงจากนวนิยาย "แม่ทัพอยู่บน ข้าอยู่ล่าง" โดย จวี๋ฮวาซั่นหลี่ มีฉากหลังในยุคราชวงศ์ซ่ง เล่าเรื่องของการสมรสระหว่างแม่ทัพหญิงฝีมือฉกาจกับอ๋องผู้มีความงามเลิศ ปัจจุบันซีรีย์กำลังออกอากาศทางโยวคู่ (Youku) เริ่มตั้งแต่วันที่ 25 ตุลาคม 2560
เรื่องย่อ.
ระหว่างราชวงศ์ซ่ง เย่เจาปลอมกายเป็นบุรุษเพศ ได้เป็นแม่ทัพมากความสามารถ โดยได้เป็นถึงแม่ทัพยศสูงสุด ฮองไทเฮาทรงวิตกอยู่เนือง ๆ เกรงว่าเย่เจาจะมีอำนาจมากเกินไปและฮวยโอกาสนี้หมั้นเยว่เจากับพระราชนัดดาของฮ่องเต้ผู้หนึ่ง นามว่า เจายูจิน หนานผิงจวิ้นอ๋อง ผู้มีความงามเด่นแต่เอาแต่ใจ เกียจคร้านและมักทรงใช้เวลาไปกับการเอาดีด้านศิลปะ
เรสเซิลคิงดอม 11

เรสเซิลคิงดอม 11  เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2017 ที่สนามโตเกียวโดม ในกรุงโตเกียว, ประเทศญี่ปุ่น ซึ่งได้จัดขึ้นเป็นครั้งที่ 26 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW ภายใต้สโลแกน "รายการมวยปล้ำที่ยิ่งใหญ่ที่สุดในโลกนอกประเทศสหรัฐอเมริกา" และ "ญี่ปุ่นเทียบได้เท่ากับรายการซูเปอร์โบวล์"
สโมสรฟุตบอลอาชีพลูโดโกเรตส์รัซกราด

สโมสรฟุตบอลอาชีพลูโดโกเรตส์รัซกราด  หรือ ลูโดโกเรตส์รัซกราด หรือ ลูโดโกเรตส์ เป็นสโมสรฟุตบอลอาชีพในประเทศบัลแกเรีย ตั้งอยู่ที่เมืองรัซกราด ปัจจุบันลงแข่งขันในเฟิสต์โปรเฟสชันนัลฟุตบอลลีก ซึ่งเป็นลีกสูงสุดของประเทศ
ชื่อของสโมสรมาจากภูมิภาคอันเป็นที่ตั้งของเมืองรัซกราด ซึ่งก็คือภูมิภาคลูโดโกรี (แปลว่า "ภูมิภาคแห่งป่า") ทางตะวันออกเฉียงเหนือของประเทศ สโมสรลูโดโกเรตส์มีฉายา "นกอินทรี" และในปี ค.ศ. 2014 พวกเขาได้แข่งขันในยูฟ่ายูโรปาลีก พบกับลาซิโอจากเซเรียอา ซึ่งก็มีฉายานกอินทรีเหมือนกัน มาสคอตประจำสโมสร ชื่อว่า ฟอร์ทูนา
สีประจำสโมสรคือสีเขียวและสีขาว สนามเหย้าคือลูโดโกเรตส์ อารีนา ความจุ 9,000 ที่นั่ง และกำลังขยายความจุเพิ่มเป็น 12,500 ที่นั่ง
เกียรติประวัติ.
ในประเทศ.
บัลแกเรียนเฟิสต์ลีก:
บัลแกเรียนเซเคินลีก:
บัลแกเรียนคัพ:
บัลแกเรียนซูเปอร์คัพ:
ยุโรป.
ยูฟ่ายูโรปาลีก
ยูฟ่าแชมเปียนส์ลีก
ฟันเฟืองหัวใจ กลไกเวลา

ฟันเฟืองหัวใจ กลไกเวลา  ผลงานอนิเมะทีวีซีรีส์ที่จากไลต์โนเวลของอ.Tsubaki Himana ที่ร่วมกับอ. Yuu Kamiya ผู้แต่งนิยายเรื่อง ‎โนเกม โนไลฟ์ เรื่องราวกล่าวถึง “โลกที่ตายไปโดนสร้างจนเป็นรูปเป็นร่างขึ้นมาใหม่ด้วยกลไกนาฬิกาจักรกล และถูกเรียกว่า ‘คล็อกเวิร์ก แพลนเน็ต’อยู่มาวันหนึ่งได้มีกล่องสีดำตกลงมายังบ้านของนักเรียนมัธยมปลายหางแถว มิอุระ นาโอโตะ ภายในกล่องนั้นคือสาวน้อยออโตมาตา"
ไลต์โนเวล Clockwork Planet ฟันเฟืองหัวใจ กลไกเวลา ผลงานการแต่งเรื่องของ Kamiya Yuu กับ Himana Tsubaki วาดภาพประกอบโดย Shino ตีพิมพ์ภายใต้ชื่อ Kodansha Ranobe Bunko ของ Kodansha เขียนตั้งแต่ปี 2013 ถึงปัจจุบันยังไม่จบ วางจำหน่ายเล่ม 4 ในเดือนธันวาคม 2015 ยังไม่จบ
ทีวีอนิเมะ Clockwork Planet ผลิตโดยบริษัท Xebec ฉายทางโทรทัศน์ในประเทศญี่ปุ่นเดือนเมษายน ถึง มิถุนายน 2560 จำนวน 12 ตอนจบ
เรื่องย่อ.
โลกที่ตายไปแล้วแต่ถูกช่างนาฬิกาที่เรียกตนว่า Y สร้างขึ้นมาใหม่จากด้วยกลไกของเฟือง เวลาผ่านไปนับพันปี นาโอโตะ เด็กหนุ่มที่ต้องมาพบ สาวออโตเมตา ริวซึ ที่ปรากฏตัวขึ้นที่บ้านของเขา ในโลกที่ไม่มีการเปลี่ยนแปลงมาช้านานจนการพบกันของทั้งสอง ทำให้ฟันเฟืองกลไกแห่งชะตากรรมเริ่มหมุนอีกครั้ง
ให้เสียงโดย: Nanjou Yoshino
นักเรียนมัธยมปลาย เป็นพวกที่ชอบเรื่องเครื่องจักรกลเป็นพิเศษมีฝีมือกว่าคนอื่น ใส่หูฟังเพื่อป้องกันพวกเสียงกลไกที่ได้ยินดีกว่าคนอื่นมาก ไม่สนใจผู้หญิงทั่วไปแต่ค่อนข้างสนใจพวกออโตเมต้าหญิง
ให้เสียงโดย: Kakuma Ai
ออโตเมตอนสาวที่ตกลงมาบ้านของนาโอตะโดยบังเอิญ หลังได้รับการซ่อมแซมจากเขาจึงเรียเขาว่ามาสเตอร์และติดตามเขาไปด้วย ถูกสร้างขึ้นมาในซีรส์ Intial-Y สร้างขึ้นเมื่อพันปีก่อน แต่กลไกขัดข้องจนไม่มีใครซ่อมได้เมื่อ 206 ปีก่อนจนนาโอะเป็นคนซ่อมได้ ถึงเชื่อฟังนาโอะแต่ค่อนข้างปากร้ายกับคนอื่น
ให้เสียงโดย: Oonishi Saori
ประธานของบริษัทที่อายุน้อยที่สุดในกลุ่มหนึ่งในห้าบริษัทชั้นนำ ช่างเทคนิคนาฬิกาชั้นหนึ่งที่ได้รับความเคารพ เรียกตัวเองว่าอัจฉริยะและปากร้าย หลังได้หยุดปัญหาที่เมืองเกียวโตได้สร้างข่าวการตายของเธอและออกเดินทางไปแก้ปัญหาที่อื่น
ให้เสียงโดย: Matsuda Kenichirou
อดีตทหารเก่าผู้เป็นบอดี้การ์ดให้มารี่ เคยดูแลเธอมานาน มีความสามารถในการต่อสู้และไว้ใจได้ เป็นไซบอร์ก
ให้เสียงโดย: Senbongi Sayaka
ออโตเมตอนในซีรส์ Y เป็นน้องสาวของริวซึ ถูกควบคุมให้ป้องกันอาวุธของฝ่ายศัตรู หลังได้สติเรียกนาโอโตะว่าพ่อ และมารี่ว่าแม่
โวโรเนจ

โวโรเนจ (#เปลี่ยนทาง ,) เป็นนครและศูนย์กลางการปกครองของแคว้นโวโรเนจ ประเทศรัสเซีย ริมแม่น้ำโวโรเนจ ห่างจากจุดที่แม่น้ำจะไหลลงแม่น้ำดอน เมืองตั้งอยู่บนทางรถไฟสายตะวันออกเฉียงใต้ที่เชื่อมเข้ากับรัสเซียฝั่งยุโรป กับยูรัลและไซบีเรีย, คอเคซัสและยูเครน และถนนไฮเวย์สายเอ็ม 4 เมืองมีประชากรราว 1,032,895 คน ใน ค.ศ. 2016 เพิ่มขึ้นจาก 889,680 คนในปี ค.ศ. 2010
โลกที่ไม่มีเธอ

"โลกที่ไม่มีเธอ" เป็นซิงเกิลเพลงของ PORTRAIT ผู้ประพันธ์คำร้อง คือ PORTRAIT และอนันต์ ดาบเพ็ชรธิกรณ์ ทำนองและเรียบเรียง โดย PORTRAIT, คชภัค ผลธนโชติ และอนันต์ ดาบเพ็ชรธิกรณ์ เพลงนี้ออกจำหน่ายในวันที่ 21 กันยายน พ.ศ. 2560 ในสังกัดค่ายบ็อกซ์มิวสิก ในมิวสิกมูฟ
เนื้อหาของเพลงนี้เป็นเรื่องราวของคนที่สูญเสีย ในยามที่ต้องเผชิญกับการจากลา หรือจากไปของคนที่เคยอยู่ข้างกัน มันเหมือนถูกผลักให้ไปอยู่ในอีกโลกหนึ่ง เป็นโลกที่เราไม่รู้จัก ไม่เข้าใจ เต็มไปด้วยความมืดมน เป็นโลกแห่งความเหงาและว่างเปล่า “โลกที่ไม่มีเธอ”
มิวสิควีดิโอเพลงนี้มี เบลล์ เขมิศรา พลเดช กับ สกาย วงศ์รวี นทีธร สองนักแสดงวัยรุ่นที่โด่งดังจากซีรีส์สุดฮิต Hormones วัยว้าวุ่น มาถ่ายทอดมิวสิควีดิโอของบทเพลง โดยเบลรับบทเป็นหญิงสาวที่ต้องเผชิญกับช่วงเวลาแห่งความว่างเปล่าจากการเลิกรากับคนรัก ความทรงจำที่มีเป็นเหมือนหนามทิ่มแทงให้ยิ่งรับรู้ว่าช่วงเวลาที่กำลังดำรงอยู่นี้มันแสนเงียบเหงาและปวดร้าวเพียงใด เธอไม่รู้ว่าจะได้พบกับชายคนรักอีกไหม จนกระทั่งวินาทีที่ได้พบกันอีกครั้งมันเหมือนโลกหยุดหมุน ความรู้สึกทั้งหลายพรั่งพรูออกมาแต่สุดท้ายก็ทำได้แค่เพียงต้องยอมรับความจริง
เจ็บจนไม่เข้าใจ

"เจ็บจนไม่เข้าใจ" เป็นซิงเกิลเพลงของ PORTRAIT ผู้ประพันธ์คำร้อง-ทำนองและผู้เรียบเรียง คือ PORTRAIT และ BOXX MUSIC TEAM จากอัลบั้มรวม THOUSAND SHADES OF TEARS เพลงนี้ออกจำหน่ายในวันที่ 16 กุมภาพันธ์ พ.ศ. 2560 ในสังกัดค่ายบ็อกซ์มิวสิก ในมิวสิกมูฟ
มิวสิกวีดีโอนี้เผยแพร่ครั้งแรกในวันที่ 16 กุมภาพันธ์ พ.ศ. 2560 มี ต้น-ยศศิริ ใบศรี ผู้กำกับมือทองผู้อยู่เบื้องหลัง mv เพลง Hailstorms ของ ฮิวโก้ มากำกับมิวสิกวีดีโอนี้
เนื้อหาของเพลง เจ็บจนไม่เข้าใจ พูดถึงการที่เราเอาตัวเข้าไปอยู่ในสถานการณ์ที่ไม่ควรอยู่หรือทำในสิ่งที่ไม่ควรทำ จนถึงจุดที่ต้องมานั่งถามตัวเองว่าทำไมต้องมาอยู่ตรงนี้ ทำไมต้องทำตัวเองให้เจ็บขนาดนี้ เมื่อไหร่จะเข็ด เมื่อไหร่ถึงจะเรียนรู้ว่าการรักใครสักคนมากกว่ารักตัวเองมันจะจบด้วยน้ำตาเสมอ เป็นวันที่เราเริ่มรู้ตัวว่าควรพอและเข้าใจว่าที่ผ่านมาตัวเองนั้นเลือกเดินผิดทางมาตลอด
8.8 ซม. แพค 43

แพค 43("Panzerabwehrkanone 43" and "Panzerjägerkanone 43") เป็นปืนใหญ่ต่อสู้รถถังขนาด 88 มม.ของเยอรมันถูกพัฒนาโดยครุพพ์ในการประกวดการแข่งขันกับไรน์เมทอลล์ 8.8 ซม. ฟลัค 41 ปืนต่อต้านอากาศยานและถูกใช้ในช่วงสงครามโลกครั้งที่สอง แพค 43 เป็นปืนต่อสู้รถถังที่มีประสิทธิภาพมากที่สุดของกองทัพแวร์มัคท์จากการดูการใช้งานจำนวนมากที่มีนัยสำคัญ นอกจากนี้ยังได้ใช้งานในการดัดแปลงแก้ไขจาก 8.8 cm KwK 43 ปืนหลักบนรถถังทีเกอร์ 2 เพื่อเปิดด้านบนของนาชอร์น(Nashorn)และล้อมรอบอย่างครบครัน,ป้อมปืน-อย่างรถถังพิฆาตเอเลเฟนท์(Elefant)และยากด์แพนเธอร์
การปรับปรุงแก้ไขปืน 88 ซม.ก็เข้ากับด้วยแนวกลไกกึ่งอัตโนมัติที่หดตัวลงมาก นอกจากนี่ยังสามารถยิงด้วยระบบไฟฟ้าในขณะที่อยู่บนล้อของมัน มีวิถึการยิงที่ราบเรียบได้ไกลถึง 914 เมตร(1,000 หลา),ทำให้ง่ายขึ้นสำหรับพลปืนที่จะยิงเข้าเป้าหมายในช่วงที่มีการแก้ไขน้อยลงในระดับความสูงที่จำเป็น นอกจากนี้,ความพิเศษของปืนมีประสิทธิภาพในการเจาะเกราะทำให้สามารถเจาะเข้าหน้าของรถถังสัมพันธมิตรที่ที่ใช้งานในช่วงระหว่างสงครามระยะยาวแม้แต่รถถังไอเอส 2และตัวฐานรถถังพิฆาตของไอเอส การยิงขั้นสูงสุดของปืนนี้มีระยะทางเกิน 15 กิโลเมตร(9 ไมล์)